smcproject/ml-wiki-sentences huggingface dataset:
പേര് വരുന്നത് രണ്ടു ഗ്രീക്ക് പദങ്ങളിൽ നിന്നും ആണ് γεω  (geō-) - അർഥം ഭുമി, ὀσμή  (osmḗ)  - അർഥം മണം.
ജിയോർഡാനോ ബ്രൂണോ ഇംഗ്ലീഷ് വിലാസം https://ml.wikipedia.org/wiki/Giordano_Bruno
എ.ഡി. 1600 ൽ ജീവനോടെ ചുട്ടെരിക്കപ്പെട്ട ശാസ്ത്രജ്ഞനും ദാർശനികനും ആയിരുന്നു ജിയോർഡാനോ ബ്രൂണോ (1548 – February 17, 1600).
ജീവിതരേഖ The only known portrait of Bruno was published in 1715 in Germany, more than a century after his death.
ഇറ്റലിയിലെ നേപ്പിൾസിൽ ജനിച്ച ബ്രൂണോ പ്രസംഗകലയിൽ അതിവിദഗ്ദ്ധൻ ആയിരുന്നു.
അദ്ദേഹം ഡൊമിനിക്കൻ സഭയിൽ അംഗമായിരുന്നു.
കോപ്പർനിക്കസിന്റെ പ്രപഞ്ചവീക്ഷണതിനും അപ്പുറം തന്റേതായ കാഴ്ചപ്പാടുകൾ അദ്ദേഹം അവതരിപ്പിച്ചു.
സൂര്യൻ എന്നത് ഒരു നക്ഷത്രം ആണെന്നും ഭൂമി കൂടാതെ ബുദ്ധിയുള്ള ജീവികൾ ഉണ്ടായേക്കാവുന്ന ഒട്ടേറെ 'ഭൂമി'കൾ പ്രപഞ്ചത്തിൽ ഉണ്ടാകാൻ സാധ്യത ഉണ്ടെന്നും അദ്ദേഹം പരികല്പന ചെയ്തു.
അദ്ദേഹത്തിന്റെ ദൈവസങ്കൽപം കത്തോലിക്കാ സഭയുടെതിൽ നിന്ന് വ്യത്യസ്തമായതിനാലാണ് അദ്ദേഹത്തെ സഭ വേട്ടയാടിയതെന്നും പറയപ്പെടുന്നു.
ഈ സിദ്ധാന്തങ്ങൾ സഭയെ അദ്ദേഹത്തിന്റെ ശത്രു ആക്കി മാറ്റി.1592-ൽ അദ്ദേഹം അറസ്റ്റു ചെയ്യപ്പെട്ടു.
മതകല്പനകൾക്കെതിരെ പ്രവർത്തിച്ചു എന്നതായിരുന്നു കുറ്റം.
ഏഴ് വർഷത്തെ വിചാരണക്കൊടുവിൽ 1600-ൽ മതകോടതി അദ്ദേഹത്തെ വധശിക്ഷയ്ക്ക് വിധിച്ചു.
വിധിയനുസരിച്ച് അദ്ദേഹത്തെ ജീവനോടെ ചുട്ടു കൊല്ലുകയായിരുന്നു.
തടവിലാക്കലും വിചാരണയും വധവും, 1593-1600 ബ്രൂണോയുടെ വിചാരണ
ഏഴുകൊല്ലം നീണ്ട വിചാരണക്കാലത്ത് ബ്രൂണോ ഏകാന്തതടവിൽ ആയിരുന്നു, ഒടുവിലത്തെ കാലത്ത് നോണ ടവറിലും .
വിചാരണയെക്കുറിച്ചുള്ള പല പ്രധാന രേഖകളും നഷ്ടമായെങ്കിലും ചിലതെ 1940 -ൽ വീണ്ടെടുക്കാൻ കഴിഞ്ഞു.
തന്റെ പുസ്തകങ്ങളും സാക്ഷിമൊഴികളും എല്ലാം അദ്ദേഹത്തിന് എതിരെ ഉപയോഗിച്ചു.
ദൈവദോഷവും , അസന്മാർഗ്ഗികതയും, ക്രൈസ്തവവിശ്വാസത്തിന് എതിരെ നിന്നതുമെല്ലാമാണ് പ്രധാന ആരോപണങ്ങൾ.
ബ്രൂണോയ്ക്കെതിരെയുള്ള ആരോപണങ്ങൾ ലുയ്ദി ഫിർപോ ഇങ്ങനെ ചുരുക്കിപ്പറയുന്നു.
ക്രിസ്തീയ വിശ്വാസങ്ങൾക്കെതിരെ അഭിപ്രായം വച്ചുപുലർത്തി, അവയ്ക്കെതിരെ സംസാരിച്ചു.
; കത്തോലിക്ക വിശ്വാസത്തിലെ മൂവർകെതിരെയും , ക്രിസ്തുവിന്റെ ദൈവികതയ്ക്കെതിരെയും, ഉയിർത്തെഴുന്നേപ്പിനെതിരെയും അഭിപ്രായം കൊണ്ടുനടന്നു; കത്തോലിക്ക വിശ്വാസരീതിക്കെതിരായ രീതിയിൽ ക്രിസ്തുവിനെതിരെ അഭിപ്രായം പറഞ്ഞു; വിശുദ്ധമറിയത്തിനെതിരെ അഭിപ്രായം ഉണ്ടായിരുന്നു; പള്ളികളിലെ ചടങ്ങുകൾക്കെതിരെ വിശ്വാസം കൊണ്ടുനടന്നു: ലോകത്തെയും പ്രപഞ്ചത്തെയും പറ്റി ക്രൈസ്തവവിശ്വാസത്തിന് എതിരായ രീതിയിൽ അവകാശം ഉന്നയിച്ചു; മനുഷ്യന്റെ ആതാവിനെപ്പറ്റി സഭയുടെ വിശ്വാസത്തിനെതിരായി അഭിപ്രായം അവച്ചുപുലർത്തി; അത്ഭുതപ്രവർത്തികളെയും വിശുദ്ധതയെപ്പറ്റിയെല്ലാം സംസാരിച്ചു;
വെനീസിലെ വിചാരണയിൽ ബ്രൂണോ സ്വയം വാദിച്ചു.
സഭയുടെ പലകാര്യങ്ങളിലും യോജിപ്പ് ഉണ്ടെന്നു പറഞ്ഞ ബ്രൂണോ തന്റെ വിശ്വാസങ്ങൾ നിലനിർത്താൻ ശ്രമിച്ചു.
പലലോകങ്ങൾ ഉണ്ടേയേക്കാം എന്ന വിശ്വാസത്തിൽ ഉറച്ചു നിന്ന ബ്രൂണോയോട് അത് ഉപേക്ഷിക്കാൻ ആവശ്യപ്പെട്ടു.
1600 ജനുവരി 20 -ന് ക്ലെമന്റ് മാർപ്പാപ്പ ഏഴാമൻ ബ്രൂണോയ്ക്ക് വധശിക്ഷ വിധിച്ചു.
തെന്നെ വിധിച്ച ആളോട് ബ്രൂണൊ പറഞ്ഞത്: ഇത് കേൾക്കുമ്പോൾ എനിക്ക് ഉള്ള ഭയത്തേക്കാൾ ഭയത്തോടെയാാണ് നിങ്ങൾ ഈ ശിക്ഷ വിധിക്കുന്നത് എന്നാണ്.
അവലംബം പുറം കണ്ണികൾ Writings of Giordano Bruno Bruno's Latin and Italian works online: Biblioteca Ideale di Giordano Bruno Archived 2006-12-08 at the Wayback Machine .
Complete works of Bruno as well as main biographies and studies available for free download in PDF format from the Warburg Institute and the Centro Internazionale di Studi Bruniani Giovanni Aquilecchia Archived 2012-01-06 at the Wayback Machine .
ജിരി ആൾട്ടോ
ഒരു ഫിന്നിഷ് ബാഡ്മിന്റൺ കളിക്കാരനാണ് ജിരി തപാനി ആൾട്ടോ (ജനനം 11 ജൂലൈ 1969).
2000 സമ്മർ ഒളിമ്പിക്സിൽ സിംഗിൾസ് ഇനത്തിൽ അദ്ദേഹം മത്സരിച്ചു.
1969 ജൂലൈ പതിനൊന്നിനു ഹെൽസിങ്കി യിൽ ജനിച്ചു.
ഫിൻലൻഡി ൽ ജനിച്ച ഏറ്റവും സമ്പന്നനായ ബാഡ്മിന്റൺ കളിക്കാരിൽ ഒരാളാണ് അദ്ദേഹം.
ഏറ്റവും ജനപ്രിയമായ ബാഡ്മിന്റൺ കളിക്കാരുടെ പട്ടികയിലും അദ്ദേഹത്തിന് സ്ഥാനമുണ്ട്.
ഞങ്ങളുടെ ഡാറ്റാബേസിലെ ഏറ്റവും പ്രശസ്തരായ ആളുകളിൽ ഒരാളാണ് ജിറി ആൾട്ടോ.
ജിരി ആൾട്ടോ തന്റെ വ്യക്തിപരവും പ്രണയ ജീവിതവും സ്വകാര്യമായി സൂക്ഷിക്കുന്നു.
വൈവാഹിക നിലയുടെയും വിവാഹമോചനത്തിന്റെയും വിശദാംശങ്ങൾ വെളിപ്പെടുത്തരുതെന്ന് ജിറി ആൾട്ടോ ഇഷ്ടപ്പെടുന്നു .
ജോൺ ലോ
സ്കോട്ടിഷ് ധനകാര്യവിദഗ്ദ്ധനായിരുന്നു ജോൺ ലോ .
(21 ഏപ്രിൽ1671 – 21 മാർച്ച് 1729).
പണം വിനിമയത്തിനു പകരം നിൽക്കുന്നതു മാത്രമെന്നും, വ്യാപാരമാണ് പണത്തിനു അടിസ്ഥാനം നൽകുന്നതെന്നും അദ്ദേഹം വിശദീകരിയ്ക്കുകയുണ്ടായി.
ലൂയി പതിഞ്ചാമന്റെ ഭരണകാലത്ത്  ഫ്രാൻസിൽ ധനകാര്യവകുപ്പിന്റെ ചുമതല വഹിച്ചിരുന്നതു ലോ ആയിരുന്നു.
1716 ൽ ലോ ഫ്രാൻസിലെ ബാങ്ക് ഷെനഹാലെ ( Banque Générale )എന്ന സ്വകാര്യബാങ്കിനു രൂപം നൽകുകയുണ്ടായി.
മിസിസിപ്പി കമ്പനിയുടെ തകർച്ചയ്ക്കും, ഫ്രാൻസിലെ സാമ്പത്തികതകർച്ചയ്ക്കും അക്കാലത്ത് കാരണമായത് ലോയുടെ സാമ്പത്തികനയങ്ങൾ ആണെന്നു  കരുതപ്പെട്ടിരുന്നു.
വിലകളെ സംബന്ധിച്ച ശോഷണസിദ്ധാന്തവും (The Scarcity Theory of Value),റിയൽ ബിൽ തത്ത്വവും ജോൺ ലോ രുപം നൽകിയ രണ്ടു സിദ്ധാന്തങ്ങളാണ്.
പുറംകണ്ണികൾ John Law എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
John Law Project Gutenberg Edition of Fiat Money Inflation in France: How ...
John Law: Proto-Keynesian, by Murray Rothbard Archived 2014-09-15 at the Wayback Machine .
{{Wikisource-inline|list=
ജോൺ വാക്കർ (പ്രോഗ്രാമർ)
ബഹുരാഷ്ട്ര കമ്പനിയായ ഓട്ടോഡെസ്കിന്റെ സഹസ്ഥാപകനും പ്രശസ്ത കമ്പ്യൂട്ടർ പ്രോഗ്രാമറുമാണ് ജോൺ വാക്കർ.
ഓട്ടോകാഡ് സോഫ്റ്റ്‌വെയറിന്റെ നിർമ്മാണത്തിൽ പങ്കുവഹിച്ച ഇദ്ദേഹം ഫോർമിലാബ് എന്ന തന്റെ വെബ്സൈറ്റിലെ ഇടപെടലുകളാൽ ശ്രദ്ധേയനാണ്.
1974-1975-ൽ ജോൺ വാക്കർ എഴുതിയ അനിമൽ എന്ന സോഫ്റ്റ്‌വെയർ ലോകത്തിലെ ആദ്യത്തെ ട്രോജൻ വൈറസ് ആയി കണക്കാക്കപ്പെടുന്നു.
കമ്പ്യൂട്ടർ ഭാഷാ കംപൈലറുകളെ ഇന്റൽ പ്ലാറ്റ്ഫോമുകളിലേക്ക് ഇണക്കിയെടുക്കുന്നതിന് തുടക്കമിട്ട മാരിൻചിപ്പ് എന്ന സ്ഥാപനത്തിന് വാക്കർ തുടക്കമിട്ടു .
ഓട്ടോഡെസ്ക്
ജോൺ വാക്കറും മറ്റ് 12 പ്രോഗ്രാമർമാരും ചേർന്ന് ഓട്ടോഡെസ്ക് ( ഓട്ടോകാഡ് ) ആരംഭിക്കുന്നതിനായി 59,000 യുഎസ് ഡോളർ സമാഹരിച്ചു.
തുറ്റർന്ന് നിരവധി കമ്പ്യൂട്ടർ സോഫ്റ്റ്‌വെയറുകൾ നിർമ്മിക്കാനാരംഭിച്ചെങ്കിലും എഞ്ചിനീയറിങ് ഡിസൈൻ സോഫ്റ്റ്‌വെയറായ ഓട്ടോകാഡ് ആയിരുന്നു ആദ്യം പൂർത്തിയാക്കിയത് .
പ്രോഗ്രാമറായിരുന്ന മൈക്കൽ റിഡിൽ തയ്യാറാക്കിയ ഇന്ററാക്റ്റ്കാഡ് ആയാണ് ഓട്ടോകാഡിന്റെ തുടക്കം.
വാക്കറും റിഡിലും പ്രോഗ്രാം ആവശ്യാനുസൃതം തിരുത്തിയെഴുതി.
പിന്നീട് റിഡിലിന് 10 മില്യൺ യുഎസ് ഡോളർ നൽകിക്കൊണ്ട് വാക്കർ സോഫ്റ്റ്‌വെയറിന്റെ എല്ലാ അവകാശങ്ങളും സ്വന്തമാക്കുകയായിരുന്നു.
1986 പകുതിയോടെ കമ്പനി 255 ജീവനക്കാരായി വളർന്നു.
വാർഷിക വിൽപ്പന 40 മില്യൺ ഡോളറായിരുന്ന ആ വർഷം, വാക്കർ കമ്പനിയുടെ ചെയർമാൻ, പ്രസിഡന്റ് സ്ഥാനങ്ങൾ രാജിവെക്കുകയും, പ്രോഗ്രാമറായി തുടരുകയും ചെയ്തു .
1989 ൽ വാക്കറിന്റെ പുസ്തകം ദ ഓട്ടോഡെസ്ക് ഫയൽ പ്രസിദ്ധീകരിച്ചു .
കമ്പനിരേഖകളെ (പ്രത്യേകിച്ച് ഇമെയിൽ) അടിസ്ഥാനമാക്കി ഓട്ടോഡെസ്കിലെ അദ്ദേഹത്തിന്റെ അനുഭവങ്ങൾ ഈ പുസ്തകം വിവരിക്കുന്നു.
ജോൺ ലോക്ക് ഇംഗ്ലീഷ് വിലാസം https://ml.wikipedia.org/wiki/John_Locke
പതിനേഴാം നൂറ്റാണ്ടിൽ ജീവിച്ചിരുന്ന ഒരു ഇംഗ്ലീഷ് ദാർശനികനായിരുന്നു ജോൺ ലോക്ക് ( ഓഗസ്റ്റ് 29 1632 - ഒക്ടോബർ 28 1704).
ആദ്യത്തെ ബ്രിട്ടീഷ് ആനുഭവികത്വവാദിയായി (empiricist) അദ്ദേഹത്തെ കണക്കാക്കുന്നു.
സാമൂഹിക ഉടമ്പടി സിദ്ധാന്തത്തിലും അദ്ദേഹത്തിന്റെ പ്രധാന സംഭാവനകളുണ്ട്.
വിജ്ഞാനശാസ്ത്രം , രാഷ്ട്രീയ തത്ത്വചിന്ത മുതലായവയുടെ വികസനത്തെ അദ്ദേഹം കാര്യമായി സ്വാധീനിച്ചു.
വോൾട്ടയർ , റൂസ്സോ , സ്കോട്ടിഷ് ജ്ഞാനോദയചിന്തകർ, അമേരിക്കൻ വിപ്ലവകാരികൾ എന്നിവരിലും സ്വാധീനം ചെലുത്തി.
ഈ സ്വാധീനം അമേരിക്കയുടെ സ്വാതന്ത്രപ്രഖ്യാപനത്തിൽ കാണാനാകും
മനസ്സിനെക്കുറിച്ചുള്ള ലോക്കിന്റെ സിദ്ധാന്തങ്ങൾ വ്യക്തിത്വത്തെക്കുറിച്ചുള്ള ആധുനികചിന്തകൾക്ക് വിത്തുപാകി.
ഡെവിഡ് ഹ്യൂം , ഇമ്മാനുവേൽ കാന്റ് , റൂസ്സോ മുതലായ ശേഷകാലചിന്തകരുടെ കൃതികളിൽ ഇത് സുപ്രധാനസ്ഥാനം നേടുന്നു.
സ്വബോധത്തിന്റെ നൈരന്തര്യമായി വ്യക്തിത്വത്തെ ആദ്യമായി നിർവ്വചിച്ചത് അദ്ദേഹമാണ്‌.
ദെക്കാർത്തിന്റെ ദർശനത്തിൽ നിന്നും ക്രിസ്തീയ തത്ത്വചിന്തയിൽ നിന്നും വ്യത്യസ്തമായി, മനസ്സ് ശൂന്യമായ ഒരു സ്ലേറ്റാണെന്ന് (tabula rasa) അദ്ദേഹം പരികല്പന നടത്തി.
അതായത്, മനുഷ്യർ ജനിക്കുന്നത് അന്തർഗ്ഗതങ്ങളില്ലാതെയാണ്‌.
അനുഭവത്തിലൂടെ മാത്രമാണ്‌ ജ്ഞാനം ആർജ്ജിക്കപ്പെടുന്നത് അവലംബം കൂടുതൽ വായനയ്ക്ക് Ashcraft, Richard, 1986.
Revolutionary Politics Locke's Two Treatises of Government.
(Discusses the relationship between Locke's philosophy and his political activities.) Ayers, Michael.
, 1991.
Epistemology Ontology Routledge (The standard work on Locke's Essay Concerning Human Understanding.) Bailyn, Bernard, 1992 (1967).
The Ideological Origins of the American Revolution .
Harvard Uni.
(Discusses the influence of Locke and other thinkers upon the American Revolution and on subsequent American political thought.) Cohen, Gerald , 1995. 'Marx and Locke on Land and Labour', in his Self-Ownership, Freedom and Equality , Oxford University Press.
Cox, Richard, Locke on War and Peace , Oxford: Oxford University Press, 1960.
(A discussion of Locke's theory of international relations.) Chappell, Vere, ed.
The Cambridge Companion to Locke .
Cambridge U.P. excerpt and text search Dunn, John, 1984.
Locke .
Oxford Uni.
(A succinct introduction.) —, 1969.
The Political Thought of John Locke: An Historical Account of the Argument of the "Two Treatises of Government" .
Cambridge Uni.
(Introduced the interpretation which emphasises the theological element in Locke's political thought.) Hudson, Nicholas, "John Locke and the Tradition of Nominalism," in: Nominalism and Literary Discourse , ed.
Hugo Keiper, Christoph Bode , and Richard Utz (Amsterdam: Rodopi, 1997), pp. 283–99.
C. B. The Political Theory of Possessive Individualism: Hobbes to Locke (Oxford: Oxford University Press, 1962).
(Establishes the deep affinity from Hobbes to Harrington, the Levellers, and Locke through to nineteenth-century utilitarianism).
Pangle, Thomas , The Spirit of Modern Republicanism: The Moral Vision of the American Founders and the Philosophy of Locke (Chicago: University of Chicago Press, 1988; paperback ed., 1990), 334 pages.
(Challenges Dunn's, Tully's, Yolton's, and other conventional readings.) {{ cite book }} : Unknown parameter | coauthors= ignored ( | author= suggested) ( help ) Strauss, Leo .
Natural Right and History , chap.
5B (Chicago: University of Chicago Press, 1953).
(Argues from a non-Marxist point of view for a deep affinity between Hobbes and Locke.) (A critique of W. von Leyden's edition of Locke's unpublished writings on natural law.) Tully, James, 1980.
A Discourse on Property : John Locke and his Adversaries .
Press Waldron, Jeremy , 2002.
God, Locke and Equality .
Yolton, J. W., ed.
, 1969.
John Locke: Problems and Perspectives .
Zuckert, Michael, Launching Liberalism: On Lockean Political Philosophy .
Lawrence, KS: University Press of Kansas.
Locke Studies , appearing annually, publishes scholarly work on John Locke.
പുറത്തേയ്ക്കുള്ള കണ്ണികൾ കൃതികൾ John Locke eText Archive Archived 2015-08-01 at the Wayback Machine .
John Locke എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Links to online books by John Locke The Works of John Locke 1823 Edition, 10 Volumes on PDF files, and additional resources Archived 2007-08-10 at the Wayback Machine .
1824 Edition, 9 volumes in multiple formats Archived 2009-05-26 at the Wayback Machine .
John Locke Manuscripts Archived 2009-10-13 at the Portugese Web Archive Updated versions of Essay Concerning Human Understanding , Second Treatise of Government , and Letter on Toleration , edited by Jonathan Bennett Locke, Two Treatises of Government, ed.
Thomas Hollis (A. Millar et al., 1764); see original text in The Online Library of Liberty Archived 2009-06-28 at the Wayback Machine .
രചനകൾ ജോൺ ലോക്ക് ലൈബ്രറികളിൽ ( വേൾഡ്കാറ്റ് കാറ്റലോഗ്) സ്രോതസ്സുകൾ John Locke entry by William Uzgalis in the Stanford Encyclopedia of Philosophy , 2007-05-05 Macmillan Encyclopedia of Philosophy entry on Locke Archived 2010-06-30 at the Wayback Machine .
John Locke Bibliography Archived 2009-10-13 at the Portugese Web Archive John Locke’s Theory of Knowledge by Caspar Hewett The Digital Locke Project Archived 2014-01-01 at the Wayback Machine .
Portraits of Locke Archived 2018-12-12 at the Wayback Machine .
A complex and positive answer to question Was Locke a Liberal?
Archived 2009-03-26 at the Wayback Machine .
– by Jerome Huyler Timeline of the Life and Work of John Locke at The Online Library of Liberty Archived 2009-07-14 at the Wayback Machine .
Locke on Property: A Bibliographical Essay by Karen Vaughn, The Online Library of Liberty Archived 2009-07-14 at the Wayback Machine .
ജോൺ ലോറൻസ് ഇംഗ്ലീഷ് വിലാസം https://ml.wikipedia.org/wiki/John_Lawrence,_1st_Baron_Lawrence
ബ്രിട്ടീഷ് ഇന്ത്യയിലെ പ്രമുഖനായ ഒരു ഭരണാധികാരിയായിരുന്നു ജോൺ ലോറൻസ് ( ഇംഗ്ലീഷ് : John Lawrence ) എന്ന ജോൺ ലൈർഡ് മൈർ (ജീവിതകാലം 1811 മാർച്ച് 4 – 1879 ജൂൺ 27).
1864 മുതൽ 1869 വരെ ഇന്ത്യയിലെ ബ്രിട്ടീഷ് വൈസ്രോയായിരുന്നു .
1846 മുതൽ 1849 വരെ ജലന്ധർ ദൊവാബിന്റെ ചീഫ് കമ്മീഷണർ, 1849 മുതൽ 1853 വരെ പഞ്ചാബ് ഭരണബോർഡ് അംഗം , 1853 മുതൽ 1858 വരെ പഞ്ചാബിന്റെ ചീഫ് കമ്മീഷണർ, ലെഫ്റ്റനന്റ് ഗവർണർ എന്നീ പദവികളും വഹിച്ചിരുന്നു.
1859 മുതൽ 1863 അവസാനം വരെ ലണ്ടനിലെ ഇന്ത്യൻ കൗൺസിലിൽ അംഗവുമായിരുന്നു.
ഇദ്ദേഹത്തിന്റെ ജ്യേഷ്ഠൻ ഹെൻറി ലോറൻസും ബ്രിട്ടീഷ് ഇന്ത്യയിൽ (പ്രത്യേകിച്ച് പഞ്ചാബിൽ) പ്രധാനപ്പെട്ട ഒദ്യോഗികപദവികൾ വഹിച്ചിരുന്നു.
1848 - 1853 കാലയളവിൽ മൂന്നംഗ പഞ്ചാബ് ഭരണബോർഡിൽ ഇരുവരും ഒരുമിച്ച് പ്രവർത്തിച്ചിരുന്നു.
ഇരുവരും തികഞ്ഞ പറ്റേണലിസ്റ്റ് ഭരണാധികാരികളായി വിലയിരുത്തപ്പെടുന്നു.
പഞ്ചാബ് ഭരണകാലത്ത്, അക്കാലത്തെ ഗവർണർ ജനറലായിരുന്ന ഡൽഹൗസി പ്രഭുവിന്റെ കാഴ്ചപ്പാടുപോലെതന്നെ, തദ്ദേശീയരെ ഭരണത്തിൽനിന്ന് പരമാവധി അകറ്റിനിർത്തിക്കൊണ്ട് കടുത്ത നിയന്ത്രണമുള്ള ബ്രിട്ടീഷുകാരുടെ നേരിട്ടുള്ള ഭരണരീതിയായിരുന്നു ജോൺ ലോറൻസ് നടപ്പിലാക്കിയത്.
പഞ്ചാബിലെ ഇദ്ദേഹത്തിന്റെയും സഹോദരന്റെയും ഭരണത്തെ ചരിത്രകാരന്മാർ ലോറൻസ് രാജ് എന്ന് പരാമർശിക്കാറുമുണ്ട്.
1857-ലെ ഇന്ത്യൻ ലഹളക്കാലത്ത് ലഹള പഞ്ചാബിലേക്ക് പടരാതിരിക്കാൻ ജോൺ സ്വീകരിച്ച നടപടികൾ പ്രശംസകൾക്ക് പാത്രമായി.
ഇന്ത്യൻ ശിപായികളുടെ നിയന്ത്രണത്തിലായ ദില്ലി തിരിച്ചുപിടിക്കുന്നതിനുള്ള പദ്ധതികളാവിഷ്കരിച്ചതു ജോൺ ആയിരുന്നു.
പഞ്ചാബിൽ നിന്ന് ജോൺ അയച്ച സൈന്യമാണ് ദില്ലിയിലെ തദ്ദേശീയവിമതരിൽ നിന്ന് നഗരം തിരിച്ചുപിടിച്ചത്.
പിടിച്ചടക്കിയ ദില്ലി നഗരത്തിൽ ബ്രിട്ടീഷ് പട്ടാളക്കാർ നടത്തിയ ക്രൂരപ്രതികാരനടപടികൾ അവസാനിപ്പിക്കാനും നഗരം തന്നെ പൂർണ്ണമായി നശിപ്പിക്കാനുള്ള അവരുടെ പദ്ധതികൾക്ക് തടയിടാനും നടത്തിയ ശ്രമത്തിന്റെ പേരിലും അദ്ദേഹം പ്രകീർത്തിക്കപ്പെടുന്നു.
ഇന്ത്യയിലെ ഗവർണർ ജനറലായി നിയമിക്കപ്പെട്ട പ്രഭുസ്ഥാനമില്ലാത്ത ആദ്യത്തെയാളായിരുന്നു ജോൺ.
പഞ്ചാബിന്റെ രക്ഷകൻ എന്നും ബ്രിട്ടീഷ് ഇന്ത്യയുടെ രക്ഷകൻ എന്നും ഇദ്ദേഹം വിശേഷിപ്പിക്കപ്പെടാറുണ്ട്.
പൊതുവേ ഒരു യുദ്ധവിരുദ്ധനായിരുന്നു ജോൺ.
1857-ലെ ലഹളക്കാലത്ത് ഇന്ത്യയിലെ ബ്രിട്ടീഷുകാർ നിലനിൽപ്പിനായുള്ള പോരാട്ടം നടത്തുമ്പോൾ അഫ്ഗാനിസ്താനിൽ നിന്നും ആക്രമണമുണ്ടാകുകയാണെങ്കിൽ ബ്രിട്ടീഷുകാരുടെ നിയന്ത്രണത്തിലുള്ള അതിർത്തിപ്രദേശങ്ങൾ അവർക്കുവിട്ടുകൊടുത്ത് യുദ്ധമൊഴിവാക്കണം എന്ന നിലപാടാണ് ജോൺ എടുത്തത്.
ഇന്ത്യയിലെ ഗവർണർ ജനറലായിരുന്ന കാലത്ത്, ഇന്ത്യയുടെ വടക്കുപടിഞ്ഞാറൻ അതിർത്തിക്കപ്പുറത്തെ റഷ്യൻ മുന്നേറ്റങ്ങളെ തടയുന്നതിന് അഫ്ഗാനിസ്താനിൽ ബ്രിട്ടീഷുകാർ ഇടപെടണെന്നും അവിടെ ആധിപത്യം സ്ഥാപിക്കണമെന്നുമുള്ള കടുത്ത സമ്മർദ്ധങ്ങളുണ്ടായിരുന്നിട്ടും ജോൺ കരുതിക്കൂട്ടിയുള്ള നിഷ്ക്രിയത്വനയം സ്വീകരിച്ചു.
1870-കളുടെ അവസാനം ബ്രിട്ടീഷ് സർക്കാർ ഈ നയത്തിൽ നിന്ന് വ്യതിചലിച്ച് അഫ്ഗാനിസ്താനിൽ യുദ്ധത്തിന് വട്ടം കൂട്ടിയപ്പോൾ എതിർത്തവരിൽ പ്രധാനിയായിരുന്നു ജോൺ.
ജീവചരിത്രം ജനനം, ആദ്യകാലം
ബ്രിട്ടീഷ് സൈനികനായിരുന്ന അലക്സാണ്ടർ ലോറൻസിന്റെയും ലെറ്റീഷ്യ കാതറിൻ നോക്സിന്റെയും പന്ത്രണ്ട് മക്കളിൽ എട്ടാമനായി 1811 മാർച്ച് 4-ന് ഇംഗ്ലണ്ടിലെ യോർക്ക്ഷയറിലെ റിച്ച്മണ്ടിൽ ജനിച്ചു.
പിതാവിന് ഇക്കാലത്ത് റിച്ച്മണ്ടിലായിരുന്നു ജോലി.
ജോണിന് രണ്ടു വയസു പ്രായമുള്ളപ്പോൾ കുടുംബം ഗേൺസിയിലേക്കും പിന്നീട് ഓസ്റ്റെൻഡിലേക്കും മാറി.
പിതാവ് സൈനികജീവിതത്തിന്റെ തിരക്കിലായിരുന്നതിനാൽ കുടുംബം നടത്തുന്നതിലും ജോണിന്റെ സ്വാഭാവം രൂപപ്പെടുന്നതിലും അമ്മയുടെ പങ്ക് പ്രധാനമായിരുന്നു.
മൂന്ന് മൂത്ത ജ്യേഷ്ഠൻമാരും പഠനത്തിനായി വീടുവിട്ടിരുന്നതിനാൽ ജോൺ തന്റെ മാതാപിതാക്കൾക്കും മൂത്ത സഹോദരിമാരായ ലെറ്റീഷ്യക്കും ഹൊണൊറിയക്കും ഒപ്പം വീട്ടിലായിരുന്നു.
മാതാപിതാക്കൾക്കുപുറമേ സഹോദരി ലെറ്റീഷ്യയും ജോണിനും കുടുംബാംഗങ്ങൾക്കെല്ലാം വഴികാട്ടിയായിരുന്നു.
ചെറുപ്പത്തിൽ ജോണിന് ഗുരുതരമായ ഒഫ്താൽമിയ ആഘാതം വന്നിരുന്നു.
ഒരു വർഷത്തോളം ഇരുട്ടുമുറിയിൽ കഴിച്ചുകൂട്ടേണ്ടിവന്നു.
രോഗമുക്തനായതിനുശേഷം പിതാവിനൊപ്പവും സമയം ചെലവഴിക്കാനും അദ്ദേഹത്തിനായി.
പിതാവ് വാട്ടർലൂ യുദ്ധത്തിൽ പങ്കെടുക്കുന്ന കാലത്ത് അദ്ദേഹത്തിന് 4 വയസ്സായിരുന്നു.
യുദ്ധരംഗത്ത് പിതാവിനൊപ്പമായിരുന്നു ജോണും കുടുംബവും.
എട്ടാം വയസിൽ 1819-ൽ ജ്യേഷ്ഠൻ ഹെൻറിക്കൊപ്പം ബ്രിസ്റ്റളിലെ ക്ലിഫ്റ്റണിലുള്ള മിസ്റ്റർ ഗഫ്സ് സ്കൂളിൽ പഠനമാരംഭിച്ചു.
കുടുംബം ഇക്കാലത്ത് ക്ലിഫ്റ്റണിലായിരുന്നു.
ജ്യേഷ്ഠനോടൊപ്പം ഇടപഴകാൻ ആദ്യമായി ലഭിച്ച അവസരമായിരുന്നു ഇത്.
ഒരു വർഷത്തിനുശേഷം ഹെൻറി അഡിസ്കോമ്പിലേക്ക് പോയെങ്കിലും ജോൺ 1823 വരെ അവിടെ പഠനം തുടർന്നു.
അതിനു ശേഷം ജ്യേഷ്ഠന്മാരെപ്പോലെ ലണ്ടൻഡെറിയിലെ ഫോയൽ കോളേജിൽ ചേർന്നു.
1825 മുതൽ 27 വരെ നോർത്ത് വിൽറ്റ്ഷയറിലെ വ്രാക്സ്ഹോൾ ഹോൾ എന്ന സ്കൂളിലാണ് ജോൺ പഠിച്ചത്.
മുതിർന്ന സഹോദരന്മാരെപ്പോലെ അഡിസ്കോമ്പിൽ പഠിച്ച് പട്ടാളജീവിതം നയിക്കാനായിരുന്നു ജോണിന്റെ ആഗ്രഹം എന്നാൽ മൂത്തവർക്കെല്ലാം അവിടെ പ്രവേശനം തരപ്പെടുത്തിക്കൊടുത്ത കുടുംബസുഹൃത്തായ ജോൺ ഹഡിൽസ്റ്റോൺ എന്ന രാഷ്ട്രീയനേതാവ്, ജോണിനോട് സിവിൽ സെർവീസിനായി ഹൈലിബറി കോളേജിൽ ചേരാനാണ് ഉപദേശിച്ചത്.
സഹോദരി ലെറ്റീഷ്യയുടെ പ്രേരണപ്രകാരം മനസ്സില്ലാമനസോടെയാണ് ജോൺ ഹൈലീബറിയിൽ ചേർന്നത്.
1827-29 കാലത്താണ് അദ്ദേഹമിവിടെ പഠിച്ചത്.
ഹൈലിബറിയിൽ ജോൺ മികച്ച വിദ്യാർത്ഥിയായിരുന്നു.
ബംഗാളിയിലും ചരിത്രത്തിലും നിയമത്തിലും അദ്ദേഹങ്ങൾ മികച്ച വിജയങ്ങൾ നേടി സമ്മാനങ്ങൾ കരസ്ഥമാക്കി.
നിലവിലെ ഇന്ത്യൻ ഭരണാധികാരികളെ പങ്കെടുപ്പിച്ചുകൊണ്ടുള്ള ഭരണത്തിനുപകരം ബ്രിട്ടീഷുകാരുടെ നേരിട്ടുള്ള ഭരണത്തിന് മുൻഗണന എന്ന ജോണിന്റെ കാഴ്ചപ്പാട് ആരംഭിച്ചത് ഹൈലീബറിയിലെ പഠനകാലത്തായിരിക്കണം എന്ന് വിലയിരുത്തപ്പെടുന്നു.
ഹൈലിബറിയിൽ നിന്ന് ഉന്നതവിജയം നേടി പുറത്തിറങ്ങുകയും ബംഗാൾ പ്രെസിഡൻസിയിൽ നിയമനം നേടുകയും ചെയ്തു.
പഠനകാലത്ത് ഹൈലിബറിയിൽ അദ്ദേഹത്തോടൊപ്പമുണ്ടായിരുന്ന എഡ്വേഡ് തോൺടൺ, മൈക്കേൽ എഡ്ജ്വർത്ത്, ഡൊണാൾഡ് മക്ലോഡ് എന്നിവർ പിൽക്കാലത്ത് ജോണിനു കീഴിൽ പഞ്ചാബിൽ ജോലി ചെയ്തിരുന്നു.
ഇന്ത്യയിൽ നിയമനം ലഭിച്ചതിനെത്തുടർന്ന് 1829 സെപ്റ്റംബർ 2-ന് മുതിർന്ന സഹോദരങ്ങളായ ഹെൻറിക്കും ഹൊണോറിയക്കും ഒപ്പം പോർട്ട്സ്മൗത്തിൽ നിന്ന് ഇന്ത്യയിലേക്ക് കപ്പൽ കയറി.
അഞ്ചുമാസവും ഒരാഴ്ചയും നീണ്ട യാത്രക്കുശേഷം 1830 ഫെബ്രുവരി 9-ന്  കൊൽക്കത്തയിലെത്തി.
തുടക്കത്തിൽ കൊൽക്കത്തയിലെ കാലാവസ്ഥയും സിഥിതിഗതികളുമായി പൊരുത്തപ്പെടാനാകതെ നിരാശനായിരുന്നു.
ഒരു 100 പൗണ്ട് വർഷം കിട്ടുന്ന ജോലിയുണ്ടായിരുന്നെങ്കിൽ ഇംഗ്ലണ്ടിലേക്ക് തിരിച്ചുപോകുമായിരുന്നു എന്നദ്ദേഹം പിന്നീട് പരാമർശിച്ചിട്ടുണ്ട്.
വന്നതിന് പത്തുമാസത്തിനുശേഷം, ഉർദു , പേർഷ്യൻ ഭാഷകളിൽ പരീക്ഷ വിജയിച്ചു.
സാധാരണ ആളുകൾ തിരഞ്ഞെടുക്കാറുള്ള കൊൽക്കത്തക്കുപകരം അന്ന് വടക്കുപടിഞ്ഞാറൻ അതിർത്തിക്കടുത്തായിരുന്ന ഡെൽഹിയിൽ നിയമനം തിരഞ്ഞെടുത്തു.
പെട്ടെന്നുതന്നെ ദില്ലിയിലെത്താനായിരുന്നു അദ്ദേഹത്തിന്റെ ശ്രമം.
ഗംഗയിലൂടെയുള്ള കൂടുതൽ സൗകര്യപ്രദമായ യാത്രക്കുപകരം കരയിലൂടെ പല്ലക്കിൽ 18 ദിവസംകൊണ്ട് ദില്ലിയിലേക്കുള്ള 900 മൈൽ യാത്രചെയ്തു.
ദില്ലിയിൽ
1831-ൽ ജോൺ ദില്ലിയിലെത്തി.
തോമസ് മെറ്റ്കാഫ് ആയിരുന്നു അന്ന് ദില്ലി ഭരിച്ചിരുന്നത്.
ഭരണകർത്താവ് എന്നതിനുപറമേ ജഡ്ജ്, മജിസ്ട്രേറ്റ്, കളക്റ്റർ എന്നീ ചുമതലകളും മെറ്റ്കാഫിനുണ്ടായിരുന്നു.
മെറ്റ്കാഫിനു കീഴിൽ ജോൺ, ഒരു അസിസ്റ്റന്റ് ജഡ്ജ്-മജിസ്ട്രേറ്റ്-കളക്റ്റർ ആയി നിയമിതനായി.
മെറ്റ്കാഫിന് ജോണിനുപുറമേ മറ്റനവധി സഹായികളുമുണ്ടായിരുന്നു.
ചാൾസ് ട്രെവല്യൻ ഇവരിലൊരാളായിരുന്നു.
ഹൈലിബറിയിൽനിന്നും രണ്ടുവർഷം മുൻപെത്തിയ ട്രെവല്യൻ, ഇതിനുശേഷം ജോൺ ലോറൻസിന്റെ ജീവിതകാലം മുഴുവനുമുള്ള സുഹൃത്തായി മാറി.
ദില്ലിയിൽ വച്ചാണ് ഇവിടെവച്ചാണ് ജോൺ, റോബർട്ട് നേപ്പിയറെയും കണ്ടുമുട്ടിയത്.
റെസിഡെൻസിയിൽ വസിക്കുന്നതിനു പകരം അതിന് ഒന്നര മൈൽ ദൂരത്തുള്ള ഒരു പുരോഹിതന്റെ വീട്ടിലാണ് ജോൺ താമസിച്ചത്.
ജോണിന്റെ ദില്ലിയിലെ നിയമനം, അന്ന് കർണാലിൽ ആയിരുന്ന സഹോദരന്മാരായ ഹെൻറിക്കും ജോർജിനും ഒപ്പം ഇടപഴകാനും അവസരം നൽകി.
തന്റെ നാലുവർഷത്തെ ദില്ലി വാസക്കാലത്ത് ജോൺ പലവട്ടം കർണാൽ സന്ദർശിച്ചു.
പാനിപ്പത്തിലെ നിയമനം
1835-ൽ ജോണിന് ദില്ലിയുടെ വടക്കൻ ഡിവിഷന്റെ താൽക്കാലികചുമതല ലഭിച്ചു.
ദില്ലിക്ക് 70 മൈൽ വടക്കുള്ള പാനിപ്പത്തിലായിരുന്നു നിയമനം.
ഒരു ഭരണകർത്താവ് എന്ന നിലയിൽ സുപ്രധാന പ്രവൃത്തിപരിചയം ജോണിന് സിദ്ധിച്ചത് ഇവിടത്തെ രണ്ടുവർഷകാലത്താണ്.
അദ്ധ്വാനശീലരായ ജാട്ട് കൃഷിക്കാരുടെ മേഖലയായ പാനിപ്പത്തിൽ കമ്പനിക്കുവേണ്ടി നികുതിനിർണ്ണയവും ഭരണവും നടത്തുക എന്നതായിരുന്നു കർത്തവ്യം.
മജിസ്ട്രേറ്റിന്റെ പദവിയുണ്ടായിരുന്നതിനാൽ പോലീസിന്റെ ചുമതലയും ജോണിനായിരുന്നു.
നാട്ടുകാരായ നികുതിപിരിവുകാരുടെ മാത്രം സഹായത്തോടെയായിരുന്നു ആദ്യത്തെ കുറേ മാസങ്ങൾ ജോൺ ഭരിച്ചിരുന്നത്.
കുറച്ചുനാളുകൾക്കുശേഷം ജോൺ റൈക്സ് എന്ന ഒരു ചെറുപ്പക്കാരൻ ഉദ്യോഗസ്ഥനും സഹായിയായെത്തി.
പാനിപ്പത്തിലെ ഭരണകാലത്ത് റോബർട്ട് ബേഡിന്റെ പ്രശസ്തമായ ഭൂനികുതി സർവേ നടപടികളിൽ ജോൺ ആകൃഷ്ടനാവുകയും അതിൽ സഹകരിക്കുകയും ചെയ്തു.
നികുതിപിരിവിന്റെ തോത് കർഷകർക്ക് താങ്ങാവുന്നതിലും അപ്പുറമാണെന്ന് മനസ്സിലാക്കിയ ജോൺ, അത് കുറക്കാനുള്ള നടപടി സ്വീകരിച്ചു.
നാട്ടുകാരുമായി  അടുത്തിടപഴകുകയും തർക്കങ്ങളും മറ്റുമുള്ള സ്ഥലങ്ങളിൽ നേരിട്ടെത്തി തീർപ്പുകൽപ്പിക്കുകയും ചെയ്തു.
ഭൂമിയെ സംബന്ധിച്ച തർക്കം ഭൂമിയിൽവച്ചുതന്നെ തീർക്കണം എന്ന പേർഷ്യൻ പഴഞ്ചൊല്ല് അദ്ദേഹം മിക്കപ്പോഴും ആവർത്തിച്ചിരുന്നു.
ഇക്കാലത്ത് ജോണിന്റെ ഇംഗ്ലീഷുകാരുമായുള്ള സംസർഗം വളരെ കുറഞ്ഞു.
സഹായിയിരുന്ന റൈക്സിനെ ഇടക്കാലത്ത് വടക്കൻ മേഖലകളുടെ സ്വതന്ത്രചുമതല നൽകി പറഞ്ഞയക്കുകയും ചെയ്തിരുന്നു.
ഇംഗ്ലീഷ് സമൂഹത്തിൽ നിന്നുള്ള ഒറ്റപ്പെടലും നാട്ടുകാരുമായുള്ള സമ്പർക്കവും അദ്ദേഹത്തിന്റെ സംസാരരീതിയിൽ സാരമായ മാറ്റങ്ങളുണ്ടാക്കി.
നിരവധി പേർഷ്യൻ വാക്കുകൾ അദ്ദേഹത്തിന്റെ സംസാരത്തിൽ കയറിക്കൂടി.
ഗുഡ്ഗാവ്, ഇട്ടാവ
1837-ൽ ജോണിന്റെ പാനിപ്പത്തിലെ ചുമതല, സ്ഥിരമായി മറ്റൊരാൾക്ക് നൽകി.
ഇതിനെത്തുടർന്ന് ദില്ലിയിലെ പഴയ ഉദ്യോഗത്തിലേക്ക് മടങ്ങിയെത്തുകയും ആറുമാസം അവിടെത്തുടരുകയും ചെയ്തു.
തുടർന്ന് ദില്ലിക്ക് തെക്കുള്ള ഗുഡ്ഗാവ് ജില്ലയിൽ നിയമനം ലഭിച്ചു.
ഹൈലിബറിയിൽ ഒപ്പമുണ്ടായിരുന്ന മാർട്ടിൻ ഗബ്ബിൻസിനോടൊപ്പമായിരുന്നു ഇവിടത്തെ ജോലി.
1838 നവംബറിൽ വീണ്ടും തെക്കുകിഴക്കുള്ള ഇട്ടാവയിൽ സെറ്റിൽമെന്റ് ഓഫീസറായി നിയമിതനായി.
പാനിപ്പത്തിലെ ജോണിന്റെ പ്രവർത്തനങ്ങളിൽ മതിപ്പ് തോന്നിയ റോബർട്ട് ബേഡ് ഇട്ടാവയിലേക്ക് അദ്ദേഹത്തെ പ്രത്യേകം ക്ഷണിക്കുകയായിരുന്നു.
വരൾച്ച മൂലം ആകെ താറുമാറാകുകയും നികുതിപിരിവ് മുട്ടിയതുമായ ഒരു ജില്ലയുടെ നികുതി തിട്ടപ്പെടുത്തലിന്റെ മേൽനോട്ടമായിരുന്നു ഇവിടത്തെ ജോണിന്റെ ചുമതല.
കാര്യമായി ഒന്നും ചെയ്യാനില്ലാത്തതിനാൽ ജോണിന് ഇട്ടാവയിലെ ജോലിയിൽ താൽപര്യമുണ്ടായിരുന്നില്ല.
എങ്കിലും ബേഡിന്റെ ക്ഷണം ഒന്നുകൊണ്ടുമാത്രമാണ് ഈ ജോലി സ്വീകരിച്ചത്.
ആ ജില്ല അപ്പോൾ മാത്രമേ രൂപികരിച്ചിരുന്നതേയുള്ളൂ എന്നതിനാൽ താമസിക്കാൻ വീടൊന്നും കിട്ടിയില്ല.
അതുകൊണ്ട് ഇട്ടാവയിലെ മജിസ്ട്രേറ്റും കളക്റ്ററുമായിരുന്ന ജെ. ക്യുമിനൊപ്പം ജോണിന് താമസിക്കേണ്ടി വന്നു.
ഇത് ജോണും ക്യുമിനും തമ്മിലുള്ള നീണ്ട ചങ്ങാത്തത്തിന് വഴിയൊരുക്കി.
1838-39 കാലഘട്ടത്തിൽ ജോൺ ഇട്ടാവയിൽ ജോലിചെയ്തു.
നാട്ടിലേക്കുള്ള മടക്കവും വിവാഹവും
1839-ൽ ജോണിന് കടുത്ത പനി പിടിപെട്ടു.
മരണത്തിന് സാധ്യതയുണ്ടെന്ന് അദ്ദേഹത്തിന്റെ വൈദ്യർ അഭിപ്രായപ്പെട്ടെങ്കിലും അദ്ദേഹം രക്ഷപ്പെട്ടു.
ഇട്ടാവ വിട്ട് കൽക്കത്തയിലെത്തിയതിനുശേഷം ആരോഗ്യം വീണ്ടും മോശമായി.
മൂന്നുവർഷത്തേക്ക് അവധിയെടുക്കുവാൻ ഉത്തരവായതിനെത്തുടർന്ന് ഇംഗ്ലണ്ടിലേക്ക് തിരിക്കുകയും 1840 ജൂണിൽ ഇംഗ്ലണ്ടിലെത്തുകയും ചെയ്തു.
തുടർന്ന് സ്കോട്ട്ലൻഡിൽ വിനോദയാത്ര പോയതിനു ശേഷം, ഐർലൻഡിൽ ഫോയൽ കോളേജും ലണ്ടൻഡെറിയും സന്ദർശിച്ചു.
ഇക്കാലത്ത് ഐർലൻഡിലെ ഡോനെഗൽ കൗണ്ടി സന്ദർശിക്കുന്നതിനിടയിലാണ് അദ്ദേഹം റിച്ചാർജ് ഹാമിൽട്ടണെയും മകളായ ഹാരിയറ്റിനെയും ആദ്യമായി കണ്ടുമുട്ടുന്നത്.
(ഹാരിയറ്റിനെ പിന്നീട് ജോൺ വിവാഹം കഴിച്ചു.) 1840 അവസാനം ജ്യേഷ്ഠൻ ജോർജിന്റെ ഭാര്യയെ ജർമ്മനിയിലെ ബോണിൽ സന്ദർശിക്കുകയും, തുടർന്ന് 1841-ൽ ഇംഗ്ലണ്ടിൽ തിരിച്ചെത്തി അപ്പോൾ വിവാഹിതയായിരുന്ന സഹോദരി ലെറ്റീഷ്യയെയും ഇംഗ്ലണ്ടിലെ ബാത്തിൽ സന്ദർശിച്ചു.
ഇക്കാലയളവു ജോൺ മുഴുവൻ വിവാഹത്തിനു പറ്റിയ സ്ത്രീകളെ തിരയുകയായിരുന്നു.
1841 ജുണിൽ ഐർലൻഡിലെ ഹാരിയറ്റ് കാതറൈൻ ഹാമിൽട്ടണെ പത്നിയാക്കാനായി തിരഞ്ഞെടുത്തു.
1841 ഓഗസ്റ്റ് 26-ന് ഇവർ വിവാഹിതരായി.
ഇറ്റലിയിലായിരുന്നു ഇവരുടെ മധുവിധു.
രണ്ടാമതും ഇന്ത്യയിലേക്ക്
ഇറ്റലിയിൽ വച്ചാണ് ബ്രിട്ടീഷ് സേനയുടെ അഫ്ഗാനിസ്താനിലെ പരാജയത്തെക്കുറിച്ചും ജ്യേഷ്ഠൻ ജോർജിനും ചേട്ടത്തി ഹൊണോറിയയുടെ സഹോദരനും സംഭവിച്ച ദുരന്തങ്ങളും ജോൺ അറിഞ്ഞത്.
ഇറ്റലിയിൽ നിന്നും മടങ്ങി ലണ്ടനിലെത്തിയ അദ്ദേഹം വീണ്ടും രോഗബാധിതനായി എങ്കിലും ഇന്ത്യയിലേക്ക് പോകാൻ ആകാംക്ഷാഭരിതനായി.
വൈദ്യരുടെ മുന്നറിയിപ്പുകളെ അവഗണിച്ച് 1842 നവംബർ 14-ന് ജോണും ഹാരിയറ്റും ബോംബെയിലെത്തി.
ഇന്ത്യയിലെത്തിയ ഉടനെ ഹാരിയറ്റിന് കോളറ പിടിപെട്ടെങ്കിലും പെട്ടെന്ന് സുഖപ്പെട്ടു.
വടക്കുപടിഞ്ഞാറൻ പ്രവിശ്യകളിൽ യമുനക്ക് തെക്കുള്ള ബുന്ദേൽഖണ്ഡ് പ്രവിശ്യയിൽ യുദ്ധം പൊട്ടിപ്പുറപ്പെട്ട കാരണം ബോംബെയിൽനിന്ന് ആഗ്ര , ദില്ലി എന്നിവിടങ്ങളിലേക്കുള്ള വഴി അടച്ചിട്ടിരിക്കുകയായിരുന്നു.
മദ്ധ്യപ്രവിശ്യകൾ വഴി അലഹബാദിലേക്ക് തിരിച്ചു.
പല്ലക്ക് വഴി പൂനയിലും ആറാഴ്ചയെടുത്ത് നാഗ്പൂരിലും എത്തി.
നിയമനമൊന്നുമില്ലാതെയാണ് ജോൺ ഇന്ത്യയിലെത്തിയത്.
ജോൺ എഴുത്തുകളിലുടെ ജോലിക്കായി ശ്രമം തുടങ്ങി.
നാഗ്പൂരിൽനിന്ന് അലഹബാദിലേക്കും സഹോദരൻ റിച്ചാഡിനെക്കാണാൻ കാൺപൂരിലേക്കും പോയി.
തുടർന്ന് ആഗ്രയിലെത്തി.
ഇങ്ങനെ ജോലിക്കായി മീറഠിലേക്കുള്ള ഒരു യാത്രക്കിടയിൽ, അഫ്ഗാനികളുടെ തടവിൽനിന്നും മോചിപ്പിക്കപ്പെട്ട സഹോദരൻ ജോർജിനെകണ്ടുമുട്ടിയത്.
ജോർജിന്റെ ഉപദേശപ്രകാരം ഡെൽഹിക്ക് പോയി.
ദില്ലിയിൽ ഒരു മാസത്തേക്ക് സിവിൽ സെഷൻസ് ജഡ്ജ് തസ്തികയിൽ താൽക്കാലികനിയമനം കിട്ടി.
തുടർന്ന് ആറുമാസത്തേക്കുള്ള മറ്റൊരു താൽക്കാലികനിയമനം കർണാലിൽ ലഭിച്ചു.
ഇക്കാലത്ത് അംബാലയിൽ ഉണ്ടായിരുന്ന ഹെൻറിയെയും കാണാനായി.
കൈഥലിലെ വിമതരെ അമർച്ച ചെയ്യാൻ നിയോഗിക്കപ്പെട്ട ഹെൻറി, കൂടുതൽ സൈനികർക്കുവേണ്ടി കർണാലിലെത്തുന്നതിനിടെയായിരുന്നു ഈ കൂടിക്കാഴ്ച.
ജോൺ ഹെൻറിക്കൊപ്പം കൈഥലിൽപ്പോകുകയും വിമതരെ അമർച്ചചെയ്ത് കർണാലിൽ മടങ്ങിയെത്തുകയും ചെയ്തു.
1843 ജൂണിൽ ജോണിന് ഒരു പെൺകുഞ്ഞ് ജനിച്ചു.
കേറ്റ് എന്നായിരുന്നു പേരിട്ടത്.
1843 നവംബർ വരെ ജോൺ കർണാലിൽതുടരുകയും തുടർന്ന് ദില്ലിയിൽ മറ്റൊരു താൽക്കാലിക നിയമനം ലഭിക്കുകയും ചെയ്തു.
1844 അവസാനത്തോടെയാണ് അദ്ദേഹത്തിനൊരു സ്ഥിരം ജോലി ലഭിച്ചത്.
ദില്ലിലേയും പാനിപ്പത്തിലേയും രണ്ടു ജില്ലകളിലെ മജിസ്ട്രേറ്റും കളക്റ്ററും ആയായിരുന്നു നിയമനം.
എങ്കിലും അദ്ദേഹത്തിന്റെ ശമ്പളം അവധിക്കുമുമ്പുള്ളതിന്റെ പകുതി മാത്രമായിരുന്നു.
ദില്ലിയിലെ ഈ നിയമനത്തെത്തുടർന്ന് വടക്കുപടിഞ്ഞാറൻ പ്രവിശ്യകളിലെ ഒരു മുൻനിരഭരണജ്ഞൻ പരിഷ്കർത്താവ് എന്നീ സ്ഥാനങ്ങളിലേക്ക് ജോൺ തിരിച്ചെത്തി.
ഇക്കാലത്ത് കാഠ്മണ്ഡുവിൽ റെസിഡന്റായിരുന്ന സഹോദരൻ ഹെൻറിയിൽ നിന്നും വ്യത്യസ്തമായി ജോൺ സജീവമായ കേന്ദ്രത്തിലായിരുന്നു ജോലി ചെയ്തത്.